Belarus: Laureata Nobel Svetlana Alexievici, păzită de diplomați europeni.
Diplomaţi europeni fac pază 24 din 24 de ore în locuinţa scriitoarei din Belaurs, Svetlana Alexievici. Scriitoarea s-a trezit cu indivizi neidentificaţi la uşă, dar nu a deschis şi au plecat. Uniunea Europeană vrea să treacă pe lista neagră responsabili belaruşi vinovaţi de violenţe şi de măsluirea alegerilor prezidenţiale din 9 august.
Mai mulți diplomaţi din state membre UE stau de pază în apartamentul din Minsk al scriitoarei Svetlana Alexievici, laureată la premiul Nobel pentru Literatură şi activistă a opoziţiei din Belarus, după ce bărbaţi neidentificaţi au încercat să intre în casă.După incident, scriitoarea i-a chemat pe jurnalişti şi diplomaţi printr-un mesaj SOS. În sprijinul ei au venit ambasadorul austriac, lituanian şi polonez, dar şi diplomaţi de rang inferior ai serviciului extern al UE (EEAS), precum şi diplomaţi din Cehia, România, Slovacia şi Suedia."Se vor schimba între ei, dar va fi cineva în permanenţă acolo, inclusiv noaptea, pentru a-i oferi (n.r. scriitoarei Svetlana Alexievici) protecţie diplomatică", a declarat, miercuri, o sursă din UE, potrivit presei internaţionale.Svetlana Alexievici e ultimul membru al Consiliului de Coordonare al opoziţiei din Belarus care a rămas în libertate sau nu a fugit din ţară.